„На основу члана 34. Закона о јавној својини („Сл. гласник PC‘ број 72/2011, 88/2013, 105/2014, 104/2016 - др. закон, 108/2016, 113/2017, 95/2018 и 153/2020), чланова 6, 7, 8, 9. и 12. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Сл. гласник РС", број 16/2018 и 79/2023), Одлуке о прибављању, коришћењу, управљању и располагању стварима у својини општине Лајковац („Сл. гласник општине Лајковац”, број 1/14), Одлуке о давању у закуп пословног простора у јавној својини општине Лајковац („Сл. гласник општине Лајковац“ број 6/17) и Одлуке о покретању поступка за издавање у закуп пословног простора у објекту Дома здравља у Лајковцу број 06-54/24-II од 25.04.2024. године („Сл. гласник општине Лајковац“ број 11/24), Комисија за спровођење поступка прибављања и отуђења непокретности непосредном погодбом, давања у закуп ствари у јавној својини општине Лајковац и поступка јавног надметања и прикупљања писмених понуда, расписује:

ЈАВНИ ОГЛАС

ЗА ИЗДАВАЊЕ У ЗАКУП ПОСЛОВНОГ ПРОСТОРА ПРИКУПЉАЊЕМ ПИСМЕНИХ ПОНУДА

1. Општина Лајковац издаје у закуп пословни простор корисне површине 119m2 у објекту постојећем на катастарској парцели број 312/1 КО Лајковац, уписаном у лист непокретности број 554 КО Лајковац као зграда здравства-Дом здравља, а која се налази у јавној својини општине Лајковац, корисништво Дома здравља Лајковац и то:

Пословни простор корисне површине 119m2, по почетној цени од 1 евра/м2 на месечном нивоу.

Цена закупа се исказује у еврима, а плаћа се до 15-ог у месецу за претходни месец у динарској противвредности по средњем курсу НБС на дан плаћања. Износ закупнине плаћа се месечно.

1. Пословни простор даје се у закуп за обављање делатности које нису у супротности са важећим позитивним прописима.
2. Пословни простор даје се у закуп на период од 5 (пет) година.
3. Пословни простор даје се у закуп као једна целина, у виђеном стању.
4. Пословни простор се не може давати у подзакуп.
5. У закупнину нису урачунати трошкови које плаћа закупац као што су: електрична енергија, вода, телефон, централно грејање, заједнички трошкови објекта и сл. као и све накнадне трошкове који се односе на уговорени период, а стигну након његовог истека, сразмерно величини пословног простора који користи.
6. Услови учешћа на огласу:
7. Право подношења понуда имају заинтересована правна и физичка лица и предузетници.
8. Учесници по огласу дужни су уплатити депозит у износу од 10.000,00 динара (десетхиљада динара) на текући рачун број 840-742155843-80 позив на број 97 30-055. Учесник по огласу уплату депозита мора извршити најкасније 3 дана пре почетка отварања писмених понуда.

Учеснику по огласу чија понуда не буде прихваћена депозит се враћа у року од 15 дана од дана коначности одлуке о давању у закуп пословног простора. Уколико подносилац понуде не прихвати почетну висину закупнине или буде изабран за најповољнијег понуђача, а својом кривицом не закључи уговор о закупу или одбије да закључи уговор, губи право па враћање депозита.

1. Поступак одређивања закупца пословног простора обавиће се ако по расписаном огласу благовремено стигне бар једна писмена понуда која испуњава услове из огласа.
2. Уколико по расписаном огласу стигне више понуда, уговор ће се закључити са оним понуђачем који понуди највишу цену закупнине. Уколико у поступку два или више понуђача понуде исти износ закупнине, Комисија ће позвати понуђаче који су понудили исти износ закупнине, да у року од три дана од дана пријема позива, доставе нову писмену понуду са увећаним износом закупнине у односу на претходну дату понуду, а које понуде ће Комисија отворити и утврдити најповољнијег понуђача. Уколико понуђачи у року од три дана не достави нову понуду, односно ако су понуђачи доставили нову понуду са истоветном закупнином, Комисија ће путем жреба извршити избор најповољнијег понуђача.
3. Учеснику по огласу који је понудио највишу цену закупнине и са којим је закључен уговор о закупу пословног простора, депозит ће се задржати и биће урачунат у закупнину, као унапред плаћена закупнина.
4. Рок за подношење писмених понуда је 15 дана од дана почетка оглашавања у дневном листу „Српски телеграф“ као средству јавног информисања, на сајту општине Лајковац и огласној табли општине Лајковац, односно од 19.06.2024. године до 04.07.2024. године до 1000 часова.
5. Јавно отварање писмених понуда спровешће Комисија за спровођење поступка прибављања и отуђења непокретности непосредном погодбом, давања у закуп ствари у јавној својини општине Лајковац и поступка јавног надметања и прикупљања писмених понуда.
6. Јавно отварање писмених понуда одржаће се дана 05.07.2024. године у малој сали Општинске управе општине Лајковац, на првом спрату, са почетком у 1200 часова.
7. Понуда се доставља Комисији за спровођење поступка прибављања и отуђења непокретности непосредном погодбом, давања у закуп ствари у јавној својини општине Лајковац и поступка јавног надметања и прикупљања писмених понуда, у затвореној коверти са видљивом назнаком: „ПОНУДА ЗА ЗАКУП ПОСЛОВНОГ ПРОСТОРА У ОБЈЕКТУ ДОМА ЗДРАВЉА У ЛАЈКОВЦУ“ – НE OTBAPAJ, на адресу Општина Лајковац, ул. Омладински трг бр. 1, 14224 Лајковац.
8. Понуда коју сваки учесник подноси у писаној форми обавезно мора да садржи следеће елементе:

* за физичка лица: име и презиме, адреса, број личне карте, јединствени матичини број грађана,
* за правна лица: назив и седиште, копија решења о упису правног лица у регистар код надлежног органа као и пуномоћје за лице које заступа подносиоца пријаве, ПИБ и матични број,
* за предузетнике: назив радње заједно са именом и презименом предузетника, ПИБ, матични број и оверену фотокопију акта о регистрацији,
* доказ о уплати депозита,
* висину понуђене закупнине исказане по м2 месечно, која није нижа од почетног износа закупнине,
* врста делатности којом ће се понуђач бавити у закупљеном простору,
* оверена изјава овлашћеног лица да ће на дан закључења уговора доставити закуподавцу бланко сопствену регистровану меницу и менично овлашћење за уредно извршавање плаћања закупа у одређеном року, која треба да буде са клаузулом „без протеста“ роком доспећа „по виђењу“ и роком важења 20 дана дужим од трајања уговора о закупу, као и потврду о регистрацији менице,
* текући рачун за повраћај депозита за и назив пословне банке.

1. Подносилац понуде може извршити увид у документацију у вези са непокретношћу која је предмет закупа, сваког радног дана у периоду од 800 до 1400 часова, у просторијама општине Лајковац, као и увид у пословни простор уз претходно обраћање Општини Лајковац–Комисији за спровођење поступка прибављања и отуђења непокретности непосредном погодбом, давања у закуп ствари у јавној својини општине Лајковац као и поступака јавног надметања и прикупљања писмених понуда, лично или телефонским путем на број 014/3433-109, контакт особа Жељко Јеремић.
2. Поступак прикупљања писмених понуда сматра се успелим ако је приспела најмање једна благовремена и уредна понуда.
3. Неблаговремене и неуредне понуде неће се разматрати.
4. Непотпуне понуде биће одбачене.

Комисије за спровођење поступка прибављања и отуђења непокретности непосредном погодбом, давања у закуп ствари у јавној својини општине Лајковац као и поступака јавног надметања и прикупљања писмених понуда